als_Latn dik_Latn sag_Latn
Gjykata Kushtetuese e ka rrëzuar kërkesën e grave për vendosjen e kuotës gjinore edhe në Qeveri. Ajo në verdiktin e saj ka thënë se një vendim pro kësaj kuote gjinore do të ishte në kundërshtim me të drejtat dhe liritë e njeriut të përcaktuar në Kapitujt II dhe III të Kushtetutës.
Por, ky vendim është cilësuar si skandaloz nga deputetja e Lidhjes Demokratike të Kosovës, Alma Lama, e cila ka thënë se vendim i tyre bie në kundërshtim me vet Kushtetutën e Kosovës, ku barazia gjinore është një nga parimet themelore.
“Edhe logjikisht si mundet kërkesa për barazi të zvogëlohet? Çuditë dhe marrëzitë e kësaj gjykate nuk kanë të sosur”, ka shkruar ajo në një postim në rrjetin social Facebook, duke ia bashkangjitur edhe vendimin e Gjykatës Kushtetuese.
als_Latn als_Latn als_Latn